SHBA, brezi i mijëvjeçarit dhe zgjedhjet
Ndërsa marrin pjesë në votime, brezi i mijëvjeçarit mund të luajë një rol kryesor në zgjedhjet amerikane të nëntorit
Shumë pak veta mund ta imagjinonin mbështetjen e gjallë që votuesit e rinj i dhanë senatorit nga Vermonti Bernie Sanders. Por ky sezon zgjedhjesh angazhoi një përqindje të lartë të brezit të mijëvjeçarit, sikundër fushata e presidentit Barack Obama më 2008. Jake Stevens thotë se ai e dinte se do të mbështeste Sandersin që kur dëgjoi senatorin të mbante fjalim: Por me Sanders-in jashtë garës presidenciale, shumë mbështetës të tij thonë se kanë mbetur me dy alternativa jo dhe aq të mira: Është një zgjedhje e vështirë për brezin e mijëvjeçarit, të cilët nuk marrin pjesë me shumicë në votime. Por zgjedhjet e këtij viti mund të kenë pasoja të rëndësishme për të rinjtë. Profesorja e shkencave politike Beatriz Cuartas beson se të rinjtë e kuptojnë këtë: Për disa votues të rinj, këtë vit do të thotë të zgjedhësh të keqen më të vogël Meqë brezi i mijëvjeçarit është gati i të njëjtit numër me të ashtuquajturit “Baby Boomers,” gjenerata e lindur mes viteve 1946 dhe 1964, profesorja Cuartas thotë se të rinjtë mund të vendosin rezultatin e zgjedhjeve në nëntor: Gara për Shtëpinë e Bardhë po intensifikohet dhe brezi i mijëvjeçarit tani ka fuqinë të zgjedhë njeriun që do të jetojë aty për katër vjetët e ardhshëm. Pyetja kryesore është nëse ata do të marrin pjesë ditën e votimeve, dhe përgjigjen do ta mësojmë në nëntor.